AIŠKINAMASIS RAŠTAS

Dėl savivaldybės turto investavimo į viešąją įstaigą Alantos technologijos ir verslo mokyklą ir dalininko įnašo didinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybė yra viešosios įstaigos Alantos technologijos ir verslo mokyklos (toliau – Mokykla) dalininkė. Įnašo vertė – 69098,99 euro.

Mokykla 2018 m. gruodžio 7 d. raštu Nr. SR-131 „Dėl dalininko įnašo padidinimo“ kreipėsi į Molėtų rajono savivaldybės administraciją, prašydama padidinti dalininko įnašą 15000 eurų. Rašte nurodoma, kad Molėtų rajono savivaldybė, kaip Mokyklos dalininkė, 2010-09-29 pagal panaudos sutartį Nr.21-T6 perdavė pastatą – gyvenamąjį namą, esantį adresu: Molėtų r. sav., Alanta, Sodo al. 8, ir Mokykla iš savo ūkinėje veikloje uždirbtų lėšų kasmet investuoja į Molėtų rajono savivaldybei priklausančio ilgalaikio nekilnojamojo turto priežiūrą. Taip pat šiuo metu yra renovuojamos ir pritaikomos kaimo gyventojų reikmėms Elvyros Satkūnaitės vardo bibliotekos patalpos, esančios Mokyklai priklausančio Alantos dvaro patalpose. Bibliotekos patalpose buvo pakeista 246,28 m² ploto grindų danga, nes senasis parketas, kuris ilgus metus buvo nesaugomas, sutrūnijo ir tapo netinkamas naudoti. Naujai išvedžioti elektros bei interneto kabeliai, perdažytos patalpų sienos. Visiems šiems darbams atlikti Mokykla jau išleido 18,7 tūkst. Eur, tačiau, atnaujinus patalpas, reikės įsigyti ir naują inventorių, t. y. lentynas knygoms laikyti, specialius laikiklius bei skirtukus ir pan.

Molėtų rajono savivaldybės administracijos direktorius siūlo padidinti Mokyklos dalininko kapitalą 15000 eurų piniginiu dalininko įnašu.

Investuojant Savivaldybės turtą, tenkinami šie investavimo kriterijai:

1. Investavus bus plėtojama infrastruktūra, naudinga visuomenei (pasirinkimo galimybės ir prieinamumas). Alantos miestelio bendruomenei bus sudarytos didesnės galimybės naudotis bibliotekos teikiamomis paslaugomis, kuriant informacinę visuomenę, gyvenamojo namo nuomininkams sudarytos saugesnės gyvenimo sąlygos.
2. Sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas. Mokyklos patalpose atnaujinamos bibliotekos patalpos ugdo bendruomenės etiką ir estetiką, meno, kultūros pažinimą.
3. Investavus bus gautas socialinis (švietimo, kultūros) rezultatas. Bibliotekoje vyksta įvairūs bendruomenės renginiai, rengiamos parodos, edukacijos.

Finansavimo šaltinis – Molėtų rajono savivaldybės biudžetas.

Parengto sprendimo projekto tikslas – padidinti viešosios įstaigos Alantos technologijos ir verslo mokyklos dalininko kapitalą 15000 eurų piniginiu dalininko įnašu ir įpareigoti Molėtų rajono savivaldybės administraciją atlikti veiksmus, susijusius su dalininko kapitalo didinimu.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktas, 2 dalis;

Lietuvos Respublikos viešųjų įstaigų įstatymo 13 straipsnio 2, 3, 6 dalys;

[Sprendimo](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#2z) [investuoti](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#3z) [valstybės](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4#4z) ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl [sprendimo](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "2z) [investuoti](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "3z) [valstybės](http://litlex.molsav.lt/LL.DLL?Tekstas=1?Id=106120&Zd=sprendimo%2Binvestuoti%2Bvalstyb%EBs&BF=4" \l "4z) ir savivaldybių turtą priėmimo tvarkos aprašo patvirtinimo“, 8.4 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – dalininko kapitalo didinimas padės Mokyklai įgyvendinti būtinas veiklas.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis – 15000 eurų. Finansavimo šaltinis – savivaldybės biudžetas.

**6. Vykdytojai, įvykdymo terminai**

Molėtų rajono savivaldybės administracija.